Валери Гамгьиа иусумҭақәа реиҭашьақәыргылара иалацәажәеит Аԥсны акультура аминистрраҿы
21:35 15.11.2022 (ирҿыцуп: 21:38 15.11.2022)
© Foto / Пресс-служба Министерства культуры Республики АбхазияМинистр культуры Республики Абхазия Даур Кове провел рабочее совещание
© Foto / Пресс-служба Министерства культуры Республики Абхазия
Аиԥылара иалахәын аҭҵаарадырреи акультуреи рызҵаарақәа рзы ахада иабжьгаҩ Нугзар Логәуа, Ҷлоу ақыҭа ахада Аслан Сангәлиа, Асахьаҭыхыҩцәа реидгыла ахада Витали Џьниа, асахьаҭыхыҩ-аиҭашьақәыргылаҩ Леонид Еныкь, асахьаҭыхыҩ Геннади Гамгьиа.
АҞӘА, абҵара 15 - Sputnik. Асахьаҭыхыҩ Валери Гамгьиа хәҭа рацәала еиҿыртәоу иусумҭа "Абраскьыл", ипанно "Аԥсны аҭоурых" реиҭашьақәыргыларазы аилацәажәара Аԥсны акультура аминистр Даур Ақаҩба ихадарала имҩаԥысит. Абри атәы аанацҳауеит акультура аминистрра апресс-маҵзура.
Хара имгакәа еиҭамҩаԥгахоит аԥсуа жәлар рзы асахьаркыратә, аҭоурыхтә, адоуҳатә ҵакы змоу аусумҭақәа реиҭашьақәыргыларазы аилацәажәара.
Полиптих-хәҭа рацәала еиҿыртәоу иусумҭа "Абраскьыл" Гамгьиа 1981 шықәсазы иаԥиҵеит, уи аҵакыра 106 квадрат иҟоуп. Аԥсны жәлар Рџьынџьтәылатәи еибашьраан аусумҭа ааха ӷәӷәа аиуит.
Иахьазы аусумҭа х-хәҭак Ҷлоу иҟоуп, егьырҭ хԥа-Аҟәа.
Апанно "Аԥсны аҭоурых" Валери Гамгьиа иаԥиҵеит Лыхнытәи акультура аҩны азы. Иара ԥшь-хәҭакны иҟоуп: "Аԥсны амырҭаҭреи аӡаахреи", "Аԥсуа аҳра ашьақәгылара аҭоурых", "Аԥсны азеижәтәи ашәышықәсазы", "Аԥсны. Ҩажәатәи ашәышықәса. Ареволиуциа. Ахақәиҭра".
23 Ԥхынгәы 2017, 11:27